**Ministru kabineta noteikumu projekta „Grozījumi Ministru kabineta 2009.gada 15.decembra noteikumos Nr.1419 „Rekrutēšanas un jaunsardzes centra nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2015.gada 3.decembrī tika pieņemti grozījumi Militārā dienesta likumā, kas stāsies spēkā 2016.gada 1.janvārī. Atbilstoši grozījumiem Militārā dienesta likumā ar 2016.gada 1.janvāri Rekrutēšanas uzdevumu pildīs Nacionālo bruņoto spēku Mācību vadības pavēlniecības Atlases un rezerves personāla uzskaites centrs. Vienlaikus tiek precizēts Rekrutēšanas un jaunsardzes centra nosaukums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz rekrutēšanas un atlases funkcija ir sadalīta starp Rekrutēšanas un jaunsardzes centru un Nacionālo bruņoto spēku Mācību vadības pavēlniecības Atlases un rezerves personāla uzskaites centru. Rekrutēšanas laikā sabiedrība tiek informēta par profesionālā dienesta iespējām Nacionālajos bruņotajos spēkos ar mērķi piesaistīt Latvijas pilsoņus profesionālajam dienestam. Rekrutēšanas laikā tiek nodrošināta kandidāta pirmreizējās anketas aizpildīšana un kandidāta kontaktu iegūšana. Atlases procesa mērķis ir kandidātu atbilstības pārbaude profesionālajam dienestam noteiktajām prasībām. Lai nodrošinātu lielāku rekrutēšanas un atlases sistēmas efektivitāti un novērstu savstarpēji cieši saistītu uzdevumu un resursu sadrumstalotību starp divām institūcijām, visas ar rekrutēšanas un atlases procesu organizāciju saistītās darbības tiek nodotas vienas institūcijas – Nacionālo bruņoto spēku Mācību vadības pavēlniecības – atbildībā. Vienlaikus nepieciešams mainīt Rekrutēšanas un jaunsardzes centra nosaukumu. Jauns iestādes nosaukums atspoguļos ne tikai centra darbu ar jaunatni, bet arī sabiedrības nodrošināšanu ar nepieciešamo informāciju par valsts aizsardzības tematiku, audiovizuālo materiālu par valsts drošības un aizsardzības tematiku veidošanu, kā arī preses izdevumu veidošanu („Tēvijas sargs”). Rekrutēšanas un jaunsardzes centra nosaukums tiek mainīts uz nosaukumu ,,Jaunsardzes un informācijas centrs”, pamatojoties uz grozījumiem Militārā dienesta likumā, kas tika pieņemti 2015.gada 3.decembrī un stāsies spēkā 2016.gada 1.janvārī. Ievērojot Saeimas ierosināto jaunu Rekrutēšanas un jaunsardzes centra nosaukumu, nepieciešams atcelt Ministru kabineta 2015.gada 4.augusta noteikumus Nr.449 ,,Grozījums Ministru kabineta 2009.gada 15.decembra noteikumos Nr.1419 „Rekrutēšanas un jaunsardzes centra nolikums”.Ministru kabineta 2009.gada 15.decembra noteikumu Nr.1419 „Rekrutēšanas un jaunsardzes centra nolikums” 2.punktā noteiktais mērķis netiek mainīts, jo nolikuma 3.2.apakšpunktā noteiktās funkcijas izpildes ietvaros, jaunsargi tiek izglītoti valsts aizsardzības jomā un, sasniedzot 18 gadu vecumu, daudzi izvēlas iestāties profesionālajā dienestā vai Latvijas Republikas Zemessardzē.Ministru kabineta 2009.gada 15.decembra noteikumos Nr.1419 „Rekrutēšanas un jaunsardzes centra nolikums” 2.punktā noteiktais mērķis netiek mainīts, tiek saglabāts 5.1. punkts, paredzot Centram tiesības ārējos normatīvajos aktos noteiktajos gadījumos pieprasīt un bez maksas saņemt no valsts un pašvaldību iestādēm, kā arī pieprasīt no privātpersonām centra funkciju un uzdevumu izpildei nepieciešamo informāciju.Lai nodrošinātu vienu no RJC galvenajām funkcijām – izglītot jaunatni valsts aizsardzības jomā – RJC darbiniekiem jāatbilst Bērnu tiesību aizsardzības likuma 72.panta prasībām, kur ir noteikta darbinieku un pasākumu organizatoru atbildība. Līdz ar to RJC pienākums ir, pirms pieņemt darbā interešu izglītības pedagogu – jaunsargu instruktoru – tam ir jāatbilst prasībām, kas izvirzītas interešu izglītības pedagogam Ministru kabineta noteikumos, pieprasīt ziņas no Sodu reģistra, kā arī citām tiesībsargājošam instancēm, lai pārliecinātos par personas atbilstību šā panta piektajā un sestajā daļā minētajām prasībām, kā arī šīs ziņas atkārtoti pārbaudīt ne retāk kā reizi gadā.Nacionālie bruņotie spēki pilnībā pārņems rekrutēšanas funkciju ar 2016.gada 1.janvāri. Tādēļ noteikumu projektā noteikts tā spēkā stāšanās datums.Saskaņā ar Ministru kabineta 2009.gada 15.decembra noteikumu Nr.1419 „Rekrutēšanas un jaunsardzes centra nolikums” 1.punktu Rekrutēšanas un jaunsardzes centrs ir aizsardzības ministra pakļautībā esoša tiešās pārvaldes iestāde. Tā kā Valsts pārvaldes iekārtas likuma 7.panta otra daļa paredz, ka Ministru kabineta loceklis padotību īsteno tieši vai ar tiešās pārvaldes iestādes, tās struktūrvienības vai amatpersonas starpniecību, redakcionāli tiek precizēts noteikumu 1.punkts. |
| 3. | Projekta izstrādē iesaistītās institūcijas | Aizsardzības ministrija un Rekrutēšanas un jaunsardzes centrs. |
| 4. | Cita informācija | Noteikumu projektā paredzēto pasākumu īstenošana tiks nodrošināta Rekrutēšanas un jaunsardzes centram piešķirto valsts budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rekrutēšanas un jaunsardzes centrs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus tiek virzīti šādi grozījumi, kas stāsies spēkā 2016.gada 1.janvārī:1.Ministru kabineta 2006.gada 18.jūlija noteikumos Nr.587 „Noteikumi par kārtību, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtību, kādā Latvijas Republikas militārās aviācijas lidlaukus izmanto civilās aviācijas gaisa kuģi” (Valsts sekretāru sanāksmes 2015.gada 22.oktobra protokols Nr.41 4.§.,VSS-1056). 2.Ministru kabineta 2012.gada 14.augusta noteikumos Nr.557 „Noteikumi par apmācību pirmās palīdzības sniegšanā”.(Valsts sekretāru sanāksmes 2015.gada 19.novembra protokols Nr.45 1.§., VSS-1241).3.Ministru kabineta 2015.gada 4.augusta noteikumi Nr.448 “Grozījums Ministru kabineta 2003.gada 29.aprīļa noteikumos Nr.236 „Aizsardzības ministrijas nolikums”.(Valsts sekretāru sanāksmes 2015.gada 3.decembra protokols Nr.47 2.§., VSS-1275).Grozījums Latvijas Republikas Zemessardzes likumā tiks virzīts kopā ar būtiskākiem likuma grozījumiem. |
| 2. | Atbildīgā institūcija | Aizsardzības ministrija, Rekrutēšanas un jaunsardzes centrs |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki un Rekrutēšanas un jaunsardzes centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar 2016.gada 1.janvāri savstarpēji cieši saistītus uzdevumus (profesionālā dienesta kandidātu rekrutēšanu un atlasi) veiks viena institūcija.Projektā paredzēto pasākumu īstenošana Rekrutēšanas un jaunsardzes centrā notiks centra esošo resursu ietvaros, optimizējot funkciju sadalījumu. |
| 3. | Cita informācija | Nav. |

*Anotācijas III., V. un VI. sadaļa – projekts šīs jomas neskar.*

Aizsardzības ministrs R.Bergmanis

Vīza: valsts sekretārs J.Garisons

18.12.2015. 10:09

891

Kristīne Čevere-Zepa

e-pasta adrese: Kristine.Cevere-Zepa@mod.gov.lv

tālr.: 67335127

fakss: 67212307